Vita:III. Béla magyar király

message: A szöveg és az Infobox_Uralkodó állításai között erős ellentmondás van abban a tekintetben, hogy ki volt III. Béla felesége. Az infobox egyszerűen közli, hogy "Mária", a főszöveg szerint ellenben többször is házasodott ugyan, Mária azonban pont hogy nem lett a felesége: ő csak jegyese volt, de az eljegyzést felbontották... Ragold 2007. április 18., 23:49 (CEST)
Châtillon Anna Ágnes, majd később Margit francia hercegnő. Javítva. – Alensha  üzi 2007. április 18., 23:58 (CEST)
thread_title:  Felesége 

message: Célszerű lenne megemlíteni, hogy III. Béla leánya, II. András nővére, Margit magyar hercegő (1175–1223) bizánci császárné lett, II. Angelosz Izsák felesége, (aztán férje meggyilkolása után még két latin herceg felesége, akik őáltala lettek Tesszaloniki királyai). 1223-ben tért haza Magyarországra, és magyar sereggel meghódította a Száva és Drina közét, a Macsói Bánságot. Akela 2007. november 3., 00:10 (CET)
beleírogattam, de csak emlékezetből, holnap ellátom forrással, csak most alszanak abban a szobában, ahol a könyv van. – Alensha  üzi 2007. november 3., 00:37 (CET)
thread_title:  Leánya, a bizánci császárné 

message: Szócikkben ápr. 23 és ápr. 24 is szerepel. Akela vita 2016. február 21., 19:33 (CET)
23-a lesz a jó ez alapján például. De ha csak simán beírod a gugliba, hogy III. Béla halála, akkor is 23-át adja ki. --Lálálá9999 vita 2016. február 21., 19:42 (CET)
thread_title:  Halálozási dátum 

message: „2013. február 19-én került sor Weisz Boglárka, a Középkori témacsoport tudományos munkatársa Az Árpád-kori királyi jövedelmek rendszere című előadására az MTA BTK Történettudományi Intézetben. Az előadás elején Weisz Boglárka a témához alapvető forrásként szolgáló anyagot mutatta be, Béla király jövedelemjegyzékét. Az irat a 19. században bukkant fel a párizsi Nemzeti Könyvtárban egy 16. századi kódex másolatában, amely 1680 körül került Franciaországba vásárlás útján Angliából. A kódex történetéről egyelőre ennyit lehet tudni, annak felderítése valószínűleg a magyar forrás keletkezéséről is több információval szolgálhat a továbbiakban. A kódexben szereplő „Béla király jövedelemjegyzéke” III. Béla király idején készült (erre utal a király címeinek felsorolása és az érsekségek neve, amelyek együttesen behatárolják III. Béla idejét), de pontos keletkezésének idejére és okára egyelőre csak feltételezések vannak.
A jövedelemjegyzék első csoportját az esztergomi és kalocsai érsekség és az alájuk tartozó 10 püspökség, valamint a zárai és spalatói érsekség jövedelmeinek leírása adja, míg a második csoport foglalkozik a király jövedelmeivel, felsorolva azok származását és összegeit. A számadatok néhol eltúlzottnak tűnnek, és problémát jelenthet még, hogy az összeírás márkában adja meg azokat, noha sokszor nem pénzben vagy veretlen ezüstben szedtek be bizonyos adókat, amelyek így itt talán csak becsült értéken szerepelnek.” -- Ulrich von Lichtenstein vita 2016. április 13., 17:21 (CEST)
thread_title:  Jövedelme 

message: III. Béla szócikke 2004. július 8-án, a magyar nyelvű szabad enciklopédia születésnapjának 1. évfordulóján startolt. Jó szócikk státuszának megkapásért 2017. augusztus 28-án Lálálá9999 kezdeményezett eljárást. III. Béla szócikke szeptember 11-én a jó státuszt nagy támogatottsággal megkapta. Köszönet érte minden résztvevőnek és kiemelten a kezdeményezőnek.  Jövőre lesz jubileumi évfordulója annak, hogy 1173-ban Székesfehérváron megkoronázták III. Béla magyar királyt feleségével, Châtillon Anna magyar királynéval. Javaslom, kérem, hogy a kiemelt státusz elnyerését folyó eljárást is szíveskedj kezdeményezni. – *feridiák vita 2017. szeptember 13., 16:24 (CEST)
Kedves  Szeretném még bővíteni a cikket, ugyanis találtam hozzá anyagot. Azután lehet jelölni kiemeltnek. – Lálálá9999 vita 2017. szeptember 15., 18:31 (CEST)
Kedves  Örömmel nyugtáztam üzenetedet. Mivel a királyi pár koronázásának évfordulós napja január 13-án lesz, van időd,  van időnk. A végén majd én is beszállok. – *feridiák vita 2017. szeptember 15., 22:25 (CEST)
 rendben. – Lálálá9999 vita 2017. szeptember 17., 16:13 (CEST)
 kösz. – *feridiák vita 2017. szeptember 17., 16:20 (CEST)
thread_title:  Jó szócikkéről a kiemeltért 

message: A bevezető és infobox szerint április 23-án, a Halála fejezet szerint 24-én. – Hkoala  2021. április 24., 06:40 (CEST)
Minden mértékadó történész szerint április 23. Ezt kijavítottam a haláláról szóló szakaszban. Ugyanakkor megjegyezném, hogy a beidézett forrás, miszerint húsvét előtti csütörtökön halt meg, mindenképp téved egy vagy két napot, mert 1196-ban a húsvét előtti csütörtök április 25-re esett. – LApankuš 2021. április 24., 09:29 (CEST)
thread_title:  Mikor hunyt el?